ทีเด็ด ‘วัชระ’ ชูป้ายแอนตี้ ‘ตู่’ หน้าพระแม่ธรณีฯ จ่อทบทวนตัวเอง  หากพรรคเบนจูบปาก พปชร.
ทีเด็ด 'วัชระ' ชูป้ายแอนตี้ ‘ตู่' หน้าพระแม่ธรณีฯ จ่อทบทวนตัวเอง  หากพรรคเบนจูบปาก พปชร.
ทีเด็ด 'วัชระ' ชูป้ายแอนตี้ ‘ตู่' หน้าพระแม่ธรณีฯ จ่อทบทวนตัวเอง  หากพรรคเบนจูบปาก พปชร.
27 พ.ค. 2562

ผู้สื่อข่าวรายงานว่า  วันนี้(27พ.ค.62) เมื่อเวลา 13.00 น.บรรยากาศที่พรรคประชาธิปัตย์ ภายหลังจากที่แกนนำพรรคพลังประชารัฐเดินทางกลับไปหลังมีการพูดคุยทาบทามให้พรรคประชาธิปัตย์ร่วมรัฐบาลแล้ว
โดยนายวัชระ เพชรทอง อดีต ส.ส.บัญชีรายชื่อ พรรคประชาธิปัตย์ ได้ยกป้ายที่มีข้อความ ระบุว่า “ไม่เอาประยุทธ์เป็นนายกฯ” หน้าบริเวณลานพระแม่ธรณีบีบมวยผมเพื่อเป็นการแสดงออกเชิงสัญลักษณ์ว่าตนเองไม่เห็นด้วยหากพรรคประชาธิปัตย์จะมีมติไปร่วมจัดตั้งรัฐบาลกับพรรคพลังประชารัฐ และสนับสนุนพล.อ.ประยุทธ์ จันทร์โอชา ให้เป็นนายกรัฐมนตรีต่ออีก
นายวัชระ กล่าวว่า ตนเป็นตัวแทนสมาชิกพรรคและอีกหลายคน มาแสดงจุดยืนว่าไม่เอาพล.อ.ประยุทธ์เป็นนายกรัฐมนตรี และเห็นด้วยกับสิ่งที่นายอภิสิทธิ์ เวชชาวะ อดีตหัวหน้าพรรคประชาธิปัตย์ ประกาศระหว่างหาเสียงเลือกตั้ง และขณะนี้ที่พรรคยังไม่มีมติออกมา ถือว่ายังมีความเป็นประชาธิปไตย ซึ่งทุกคนสามารถแสดงความคิดเห็นได้ แต่หากมีมติออกมาว่าจะร่วมรัฐบาลและสนับสนุน พล.อ.ประยุทธ์เป็นนายกฯ ตนก็จะพิจารณาท่าทีของตนเองอีกครั้ง